3a wógō dɔ́ zám təge dɔ́ dzoge, ḿból á ngābə́ yə́mə ai dɔ́ á ndaaba dzié á sī, 14bídí ā dí byâyi fɔ́ɔ́ kə́ vəŋǎn ńsu á mińya míé étēde. 15Ákúmá á ngāman min, a yi fɔ́ɔ́ dɔ́ mǎn yó, Zambá a yi dɔ́ mǎn vaa ábum díé. 16A ngávíbi ǹsu ákpə̌, oyə́m ákpə ó ngāwē nyē. 17Ǎ ngāyēn kig fɔ́ɔ́ tɔ eyɔŋ anə́ aswé ai átotóŋ wé ai mənyáŋ byálod. 18A man dúgan é byə́m á ngānɔŋ, a sə́ kig byá dzǎm min, tɔ́ é byə́m á ngāŋɔŋ bí ngázu ai nyé kán m̀fí fé, ǎ ngāfonó kig ai byá nālá. 19Ḿból á ngābɔ mim̀búbúá ébādág a mǎn fə̄ myádzoge, a dzíbí fə ndá məyian ai naa a lóŋ ndá, 20ḿból ḿvə̄bán ábum díé á vəbəgə ai akúmá ó ngábə́ təge ai súg, ǎ ngākodé kig tɔ́ dzóm dzídzīá yā ákūmá díé tē. 21Tɔ dzóm dzídzīá yáfamalǎ kig ndog dzié, ású tē ńdɔ mvɔ̌m dzīē yāyǐ kig tɔbɔ kɔ́m. 22A ngábǐ ámalá a nada ábuí ákúmá étēde, wɔ́ míńzózóé mí bod mísə̄ wâyi nyé ku á yób.